Id-dwett rebbieħ tal-edizzjoni ta’ din is-sena ta’ Ti Lascio Una Canzone magħmul minn Vincenzo Carnì u s-Sopran Maltija Federica Falzon ilbieraħ komplew isaħħru lil miljuni ta’ telespettaturi Taljani bl-ilħna melodjużi tagħhom waqt programm speċjali għall-festi tal-Milied. Federica u Carnì kantaw il-kanzunetta Con Te Partiro tat-Tenur ta’ fama dinjija Andrea Bocelli li minn Miami segwa b’attenzjoni kbira l-interpretazzjoni tagħhom. Fil-fatt huwa faħħar it-talent mużikali taż-żewġ kantanti u awguralhom kull suċċess fil-karriera tagħhom. Fil-programm tal-bieraħ, il-kantanta Maltija kellha wkoll diversi interpretazzjonijiet ta’ kanzunetti popolari Taljani ma’ kantanti oħrajn. Il-mistiedna speċjali kienu jinkludu diversi kantanti u artisti popolari, ħames chefs internazzjonali tkellmu dwar l-aktar platti  popolari Taljani fid-dinja u l-orkestra tal-Maestro Leonardo De Amicis.